หุ้นสหรัฐปิดในแดนลบ
ดัชนีหุ้นดาวโจนส์  ปิดที่ 13,271.48 จุด ลดลง 3.72 จุด ด้านแนสแดค ปิดที่ 3,076.21 จุด ลดลง 0.38 จุด
21 ส.ค. 2555

ดัชนีหุ้นดาวโจนส์  ปิดที่ 13,271.48 จุด ลดลง 3.72 จุด ด้านแนสแดค ปิดที่ 3,076.21 จุด ลดลง 0.38 จุด
ตลาดหุ้นสหรัฐฯวานนี้  ปิดลบในกรอบแคบๆ โดยนอกจากนักลงทุนเฝ้ารอดูแนวโน้มปัญหาหนี้สาธารณะของยูโรโซนแล้ว ข้อมูลทางเศรษฐกิจที่แน่นิ่งของอเมริกา ก็เป็นปัจจัยที่ทำให้วอลล์สตรีทซื้อขายกันอย่างเงียบเหงาเช่นกัน
ดัชนีหุ้นดาวโจนส์ ลดลง 3.72 จุด (0.03 เปอร์เซ็นต์) ปิดที่ 13,271.48 จุด แนสแดค ลดลง 0.38 จุด (0.01 เปอร์เซ็นต์) ปิดที่ 3,076.21 จุด เอสแอนด์พี ลดลง 0.11 จุด (0.01 เปอร์เซ็นต์) ปิดที่ 1,418.05 จุด 
ขณะที่ราคาน้ำมันวานนี้ ขยับลงเล็กน้อยท่ามกลางการซื้อขายที่เบาบาง หลังนักลงทุนจับตาสถานการณ์ตึงเครียดในตะวันออกกลางและความไม่แน่นอนของเศรษฐกิจยูโรโซน
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 4 เซนต์ ปิดที่ 95.97 ดอลลาร์ต่อบาร์เรล นับเป็นการขยับลงครั้งแรกในรอบ 4 วัน ส่วนเบรนท์ทะเลเหนือลอนดอน งวดส่งมอบเดือนตุลาคม ลดลง 1 เซนต์ ปิดที่ 113.70 ดอลลาร์บาร์เรล